title: Lenn Peipsi
text: Al Lenn Peipsi, pe Peipus (Peipsi-Pihkva järv en estoneg ; Псковско-Чудское озеро pe Чудско-Псковское озеро e rusianeg) zo ul lenn vras war an harzoù etre Estonia ha Rusia, e Reter Europa.
  
  Ar bempvet lenn vrasañ en Europa eo, goude al lennoù Ladoga hag Onega e Rusia, al lenn Vänern e Sveden hag al lenn Saimaa e Finland.
  
  En em astenn a ra war ur gorread  km² ; war-dro 7 metr eo he donder keitat ha 15 metr eo an donder brasañ. Implijet e vez al lenn evit pesketa hag evit ebatal. E tu Rusia avat ez eus labouradegoù bras war he lez ha saotret e vez he dourioù ganto.
  
  E 1242 e c'hoarvezas un emgann brudet eno, Emgann al Lenn Peipsi (anavezet e Rusia evel « Emgann ar skorn »), etre ar Varc'heien Deutonek ha tud Republik Novgorod renet gant Aleksandr Nevski.
  
  Douaroniezh Estonia
  Douaroniezh Rusia
  Lennoù Europa